smcproject/ml-wiki-sentences huggingface dataset:
ടൂറിസ്റ്റ് കവാടം
ഗുനുങ്ങ് മുലു ദേശീയ ഉദ്യാനത്തിലെക്കും ലോഗൻ ബുനുട്ട് ദേശീയ പാർക്കിലേക്കുംലാംബിർ ഹിൽസ് ദേശീയ ഉദ്യാനത്തിലേക്കും നിയഹ് ദേശീയ ഉദ്യാനത്തിലേക്കും മിറി-സിബുതി കോറൽ രീഫ് ദേശീയ ഉദ്യാനം({Miri-Sibuti Coral Reef National Park}).
എന്നിവിടങ്ങളിലേക്കുള്ള പ്രധാന ടൂറിസ്റ്റ് കവാടമാണ്‌ മിറി.
സരവക് ചേബറിനകത്തുള്ള ഗുനുങ്ങ് മുലു ദേശീയ ഉദ്യാനം എക്കോ ടൂറിസ്റ്റുകളുടെ പ്രധാന കേന്ദ്രമാണ്‌ .
മലേഷ്യൻ പെട്രോളിയം വ്യവസായത്തിന്റെ ജന്മദേശമണ്‌ മിറി.
തടി കച്ചവടവും എണ്ണ പനയും ടൂറിസവും ഈ നഗരത്തിന്റെ പ്രധാൻ വ്യവസായങ്ങളാണ്‌.
അവലംബം പുറത്തേയ്ക്കുള്ള കണ്ണികൾ Miri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിവൊയേജിൽ നിന്നുള്ള മിറി, മലേഷ്യ യാത്രാ സഹായി Miri city map
മിറിയ ഒബോട്ടെ ഇംഗ്ലീഷ് വിലാസം https://ml.wikipedia.org/wiki/Miria_Obote
ഉഗാണ്ടയുടെ മുൻ പ്രഥമവനിതയാണ് മിറിയ കലൂലെ ഒബോട്ടെ ( Miria Kalule Obote ) (ജ: ജൂലൈ 16, 1936).
മുൻപ്രധാനമന്ത്രിയും പ്രസിഡണ്ടുമായ മിൽട്ടൺ ഒബോട്ടെയുടെ വിധവയാണ് ഇവർ.
2006 ഫെബ്രുവരിയിലെ പ്രസിഡണ്ടുതെരഞ്ഞെടുപ്പിലെ സ്ഥാനാർത്ഥിയായിരുന്നു.
20 വർഷത്തെ വിദേശവാസത്തിനുശേഷം മിറിയ 2005 -ൽ തന്റെ ഭർത്താവിനെ സംസ്കരിക്കാൻ സാംബിയയിൽ നിന്നും ഉഗാണ്ടയിൽ എത്തിയിരുന്നു.
രണ്ടുമാസത്തിനുശേഷം ഇവരെ ഉഗാണ്ടൻ പീപ്പിൾസ് കോൺഗ്രസിന്റെ നേതാവായി തെരഞ്ഞെടുത്തു.
2006 -ലെ തെരഞ്ഞെടുപ്പിൽ അവർക്ക് 0.6 % വോട്ടാണ് ലഭിച്ചത്.
അവലംബം Walking in Obote’s shadow , The Monitor , December 21, 2005.
മിറിയം ഡിഫെൻസർ സാന്തിയാഗോ ഇംഗ്ലീഷ് വിലാസം https://ml.wikipedia.org/wiki/Miriam_Defensor_Santiago
ഫിനിപ്പീൻസിലെ ഒരു പൊതുപ്രവർത്തകയും, അഭിഭാഷകയുമാണ് മിറിയം ഡെഫെൻസർ സാന്തിയാഗോ (ജനനം: 15 ജൂൺ 1945).
ഫിലിപ്പീൻ സർക്കാരിൽ, നീതിന്യായും, നിയനിർമ്മാണം, ഭരണം (Judiciary, Legislature and Executive) എന്നീ മൂന്നു മേഖലകളിലും അവർ പ്രവർത്തിച്ചിട്ടുണ്ട്.
1997-ൽ ഓസ്ത്രേലിയൻ മാസിക സാന്തിയാഗോയെ ലോകത്തിലെ ഏറ്റവും സ്വാധീനമുള്ള 100 വനിതകളിൽ ഒരാളായി എടുത്തുപറഞ്ഞു.
പ്രമുഖ അഭിഭാഷകയായ സാന്തിയാഗോ 2012-ൽ അന്തരാഷ്ട്ര ക്രിമിനൽ കോടതിയിലെ ന്യായാധിപയായി തെരെഞ്ഞെടുക്കപ്പെട്ടു.
ഫിലിപ്പീൻസിൽ നിന്നും വികസ്വരഏഷ്യൻ രാജ്യങ്ങളെമ്പാടു നിന്നും ആ പദവിയിലെത്തിയ ആദ്യവ്യക്തിയാണവർ.
എങ്കിലും ആരോഗ്യപരമായ കാരണങ്ങളാൽ ജൂൺ 2014-ൽ അവർ ആ പദവി ഉപേക്ഷിച്ചു.
താമസിയാതെ അവരുടെ ശ്വാസകോശത്തെ അർബ്ബുദം ബാധിച്ചിരിക്കുന്നതായി കണ്ടെത്തി.
സർക്കാർ സേവനത്തിനിടെ അഴിമതി നിർമ്മാർജ്ജനത്തിൽ വഹിച്ച പങ്കിന്റെ പേരിൽ 1988-ൽ അവർ റാമൊൻ മഗ്സാസേ പുരസ്കാരം നേടി.
1992-ൽ ഫിലിപ്പീൻസ് രാഷ്ട്രപതിസ്ഥാനത്തേക്ക് മത്സരിച്ച സാന്തിയാഗോ പരാജയപ്പെട്ടു.
തെരെഞ്ഞെടുപ്പിലെ ക്രമക്കേടുകൾ മൂലമാണ് തനിക്കു രാഷ്ട്രപതി പദവിയിലെത്താൻ കഴിയാതിരുന്നതെന്നു വാദിച്ച അവർ ആ പരാജയം സമ്മതിച്ചില്ല.
നിയമ-സാമൂഹ്യശാസ്ത്ര വിഷയങ്ങളിൽ പലഗ്രന്ഥങ്ങളും അവർ എഴുതിയിട്ടുണ്ട്.
ഫിലിപ്പീൻസിലെ നിയമനിർമ്മാണസഭയുടെ ഉപരിമണ്ഡലമായ സെനറ്റിൽ മൂന്നു വട്ടം അംഗമായിരുന്ന അവർ ഇപ്പോഴും (2015 മാർച്ച്) ആ പദവിയിലാണ്.
ഭരണഘടന, രാഷ്ട്രാന്തരനിയമം എന്നീ വിഷയങ്ങളിലെ ഒരു വിദഗ്ദ്ധയായി സാന്തിയാഗോ പരിഗണിക്കപ്പെടുന്നു.
അവലംബം ↑ Senate of the Philippines, 16th Congress, Miriam Defensor Santhiago
മിറിയം മക്കേബ ഇംഗ്ലീഷ് വിലാസം https://ml.wikipedia.org/wiki/Miriam_Makeba
ദക്ഷിണാഫ്രിക്കയിൽ നിന്നുമുള്ള ഒരു ഗായികയും, അഭിനേത്രിയും പൗരാവകാശ പ്രവർത്തകയുമായിരുന്നു സെൻസിലെ മിറിയം മക്കേബ എന്ന മിറിയം മക്കേബ (ജനനം 4 മാർച്ച് 1932 – മരണം 9 നവംബർ 2008).
ഐക്യരാഷ്ട്ര സഭയുടെ ഗുഡ്വിൽ അംബാസിഡറും, ദക്ഷിണാഫ്രിക്കയിലെ വർണ്ണവിവേചനത്തിനെതിരേ പോരാടിയ വനിതയും ആയിരുന്നു മിറിയം.
വളരെ ചെറുപ്പത്തിൽ തന്നെ പിതാവിനെ നഷ്ടപ്പെട്ട മിറിയം, ജീവിക്കാൻ വേണ്ടി ജോലിക്കുപോകാൻ നിർബന്ധിതയായി.
പതിനേഴാമത്തെ വയസ്സിൽ വിവാഹിതയായി.
1950 ൽ ഒരു കുഞ്ഞിന്റെ അമ്മയായി.
ഏതാണ്ട് ഈകാലയലവിൽ തന്നെ മാറിടത്തിൽ വന്ന ഒരു അർബുദരോഗത്തെ അതിജീവിച്ചു.
ചെറിയ കുട്ടിയായിരുന്നപ്പോൾ തന്നെ നന്നായി പാടുമായിരുന്ന മിറിയത്തിന്, ഏറെ വൈകാതെ വലിയ ബാൻ‍ഡുകൾക്കൊപ്പം പാടാൻ അവസരം ലഭിച്ചു.
1959 ൽ വർണ്ണവിവേചനത്തിനെതിരേ ചിത്രീകരിച്ച സിനിമയിൽ ഒരു വേഷം ചെയ്തു.
സിനിമയിലെ അഭിനയത്തോടുകൂടി അന്താരാഷ്ട്ര പ്രശസ്തി ലഭിച്ച മിറിയം പിന്നീട് വിവിധ രാജ്യങ്ങളിൽ തന്റെ സംഗീത പരിപാടികൾ അവതരിപ്പിച്ചു.
ലണ്ടനിൽ വച്ച്, പിന്നീട് തന്റെ വഴികാട്ടിയും സഹപ്രവർത്തകനുമായ ഹാരി ബെലഫോണ്ടയെ പരിചയപ്പെട്ടു.
പിന്നീട് മിറിയം ന്യൂയോർക്കിലേക്കു താമസം മാറി.
1960 ൽ തന്റെ അമ്മയുടെ മരണാനന്തര ചടങ്ങിൽ പങ്കെടുക്കാൻ ദക്ഷിണാഫ്രിക്കയിലേക്കു പോകാൻ ശ്രമിച്ചെങ്കിലും, ദക്ഷിണാഫ്രിക്കൻ സർക്കാർ മിറിയത്തെ ദക്ഷിണാഫ്രിക്കയിലേക്കു കടക്കുന്നതിൽ നിന്നും തടഞ്ഞു.
അവലംബം പുറം കണ്ണികൾ മിറിയം മക്കേബ discography at Discogs Miriam Makeba at National Public Radio മിറിയം മക്കേബ at the Internet Broadway Database
മിറിയം ഹോപ്കിൻസ്
എലൻ മിറിയം ഹോപ്കിൻസ് (ജീവിതകാലം: ഒക്ടോബർ 18, 1902 - ഒക്ടോബർ 9, 1972) ബഹുമുഖപ്രതിഭയായി പേരുകേട്ട ഒരു അമേരിക്കൻ നടിയായിരുന്നു.
1930-ൽ പാരാമൗണ്ട് പിക്ചേഴ്സുമായാണ് അവൾ ആദ്യമായി കരാർ ഒപ്പുവച്ചത്.
ഏണസ്റ്റ് ലുബിറ്റ്‌ഷിന്റെ റൊമാന്റിക് കോമഡിയായ ട്രബിൾ ഇൻ പാരഡൈസിലെ പോക്കറ്റടിക്കാരി, റൂബൻ മാമൗലിയന്റെ ഡോ. ജെക്കിൽ ആൻഡ് മിസ്റ്റർ ഹൈഡിലെ മദ്യശാലയിലെ ഗായിക ഐവി, വിവാദ നാടകീയ ചലച്ചിത്രം ദി സ്റ്റോറി ഓഫ് ടെമ്പിൾ ഡ്രേക്കിലെ ടൈറ്റിൽ കഥാപാത്രം എന്നിവ അവരുടെ അറിയപ്പെടുന്ന വേഷങ്ങളിൽ ഉൾപ്പെടുന്നു.
1935 ലെ ബെക്കി ഷാർപ്പ് എന്ന ചിത്രത്തിലെ അഭിനയത്തിന് മികച്ച നടിക്കുള്ള അക്കാദമി അവാർഡിനുള്ള നോമിനേഷൻ ലഭിച്ച അവർ അതിലൂടെ ഒരു കളർ ചിത്രത്തിലെ മികച്ച പ്രകടനത്തിന് നാമനിർദ്ദേശം ചെയ്യപ്പെട്ട ആദ്യത്തെ നടി എന്ന ബഹുമതിയും ദി ഹെയറസ് എന്ന ചിത്രത്തിലൂടെ ഒരു ഗോൾഡൻ ഗ്ലോബ് നാമനിർദ്ദേശവും അവർ നേടി.
ജോയൽ മക്‌ക്രിയയ്‌ക്കൊപ്പം അവർ അഞ്ച് സിനിമകളിൽ അഭിനയിച്ചു.
ജോർജിയയിലെ സവന്നയിൽ ഹോമർ ഹോപ്കിൻസിന്റെയും എല്ലെൻ കട്ട്ലറിന്റെയും മകളായി ജനിച്ച ഹോപ്കിൻസ് അലബാമ അതിർത്തിക്കടുത്തുള്ള ബെയിൻബ്രിഡ്ജിലാണ് വളർന്നത്.
അവൾക്ക് റൂബി (1900-1990) എന്നു പേരായ ഒരു മൂത്ത സഹോദരിയുണ്ടായിരുന്നു.
ബെയിൻബ്രിഡ്ജിലെ നാലാമത്തെ മേയറായിരുന്ന അവളുടെ അമ്മവഴിയുള്ള മുത്തച്ഛൻ നഗരത്തിലെ സെന്റ് ജോൺസ് എപ്പിസ്കോപ്പൽ ചർച്ച് സ്ഥാപിക്കാൻ സഹായിച്ചിരുന്നു.
ഹോപ്കിൻസ് ഒരു ബാല്യകാലത്ത് ചർച്ച് ഗായകസംഘത്തിൽ പാടിയിരുന്നു.
അവലംബം ↑ Obituary Variety , October 11, 1972, p. 71.
↑ Virginia, Marriage Records 1936–2014 ↑ 1910 United States Federal Census ↑ ↑
മിറികേസീ ഇംഗ്ലീഷ് വിലാസം https://ml.wikipedia.org/wiki/Myricaceae
സപുഷ്പികളിൽപ്പെടുന്ന ഒരു സസ്യകുടുംബമാണ് മിറികേസീ (Myricaceae).
ഈ ചെറിയ സസ്യകുടുംബത്തിൽ ദ്വിബീജപത്ര സസ്യങ്ങളായ കുറ്റിച്ചെടികൾ , ചെറുമരങ്ങൾ എന്നിവ കാണപ്പടുന്നു.
Myrica, Canacomyrica, Comptonia എന്നീ 3 സസ്യജനുസ്സുകൾ മാത്രമാണു ഈ സസ്യകുടുംബത്തിലുള്ളത്.
ജീനസ്സുകൾ Canacomyrica Comptonia Myrica (includes: Morella ) അവലംബം
മിറിയം എ. ഫെർഗൂസൺ
മിറിയം അമാൻഡ് വാല്ലസ് “മാ” ഫെർഗൂസൺ (ജീവിതകാലം: ജൂൺ 13, 1875 – ജൂൺ 25, 1961) അമേരിക്കൻ ഐക്യനാടുകളിലെ ടെക്സാസിൻറെ ആദ്യഗവർണ്ണറായിരുന്നു.
1925 മുതൽ 1927 വരെയും 1933 മുതൽ 1935 വരെയുമുള്ള കാലഘട്ടത്തിലാണ് മിറിയം ഈ സ്ഥാനം വഹിച്ചിരുന്നത്.
മിറിയം ഫെർഗൂസൺ, മിറിയം അമാൻഡ വാല്ലസ് എന്ന പേരിൽ ടെക്സാസിലെ ബെൽ കൌണ്ടി യിലാണ് ജനിച്ചത്.
സലാഡോ കോളജിലും ബെയ്‍ലോർ വനിതാ കോളജിലും വിദ്യാഭ്യാസം ചെയ്തു.
24 വയസിൽ ഒരു അഭിഭാഷകനായിരുന്ന ജയിംസ് എഡ്വാർഡ് ഫെർഗൂസണെ വിവാഹം കഴിച്ചു.
അവർക്ക് “മാ” എന്നൊരു അപരനാമമുണ്ടായിരുന്നു.
ഭർത്താവ് “പാ” ഫെർഗൂസൺ എന്നും അറിയപ്പെട്ടു.
ഔഡിയ, ഡോറിസ് എന്നിങ്ങനെ രണ്ട് പെൺകുട്ടികളായിരുന്നു മക്കളായി ഉണ്ടായിരുന്നത്.
ജയിംസ് ഫെർഗൂസൺ 1915 മുതൽ 1917 വരെയുള്ള കാലഘട്ടത്തിൽ ടെക്സാസ് ഗവർണ്ണറായി തെരഞ്ഞെടുക്കപ്പെട്ടിരുന്നുവെങ്കിലും രണ്ടാമത്തെ തെരഞ്ഞെടുപ്പിനു ശേഷം ഇംപീച്ച് ചെയ്യപ്പെട്ടു.
ശിക്ഷയുടെ ഭാഗമായി ടെക്സാസിലെ ഔദ്യോഗിക ചുമതലകൾ വീണ്ടും വഹിക്കുന്നതിനു വിലക്കുണ്ടായിരുന്നു.
മിറിസ്റ്റിക്ക ചതുപ്പുകൾ ഇംഗ്ലീഷ് വിലാസം https://ml.wikipedia.org/wiki/Myristica_Bog മിറിസ്റ്റിക്ക ചതുപ്പ്
പശ്ചിമഘട്ട വനമേഖലയിലെ അത്യപൂർവ്വ സസ്യാവരണമാണ് മിറിസ്റ്റിക്ക ചതുപ്പുകൾ (കാവടിവേരുകളാൽ ചുറ്റപ്പെട്ടത്).
ഇവ ഇന്ത്യയിലെ പശ്ചിമഘട്ടത്തിൽ മാത്രമാണുള്ളതെന്ന് കരുതുന്നു.
വളരെ പാരിസ്ഥിതിക പ്രാധാന്യമുള്ള വിരളമായ ഈ സസ്യസമ്പത്ത് കേരളത്തിൽ 1960-കളിലാണ് കൊല്ലം ജില്ലയിലെ ചെന്തുരുണി - കുളത്തൂപ്പുഴ വനമേഖലയിൽ ആദ്യമായി കണ്ടെത്തിയത്.
15 മുതൽ 30 വരെ മീറ്റർ വരെ ഉയരത്തിൽ വളരുന്ന തലപ്പ് വിസ്തൃതമായുള്ള നിത്യഹരിതസസ്യങ്ങളാണ് ഇവിടെ കാണപ്പെടുന്നത്.
വണ്ണക്കുറവും ശിഖരരഹിതവുമായിരിക്കും ഇവിടുത്തെ സസ്യങ്ങൾ.
മിറിസ്റ്റിക്കേസി സസ്യകുടുംബത്തിലെ വിവിധ സസ്യങ്ങൾ ഇവിടെ കാണപ്പെടുന്നു.
ഭൂമിക്കു മുകളിലേക്ക് ഉയർന്നു നിൽക്കുന്ന കെട്ടുപിണഞ്ഞ വേരുകളാണ് ഇവയുടെ പ്രത്യേകത.
ഈ വേരുകൾ റ പോലെ അന്തരീക്ഷത്തിലേക്ക് ഉയർന്നു നിൽക്കുന്നു.
കേരളത്തിൽ മേഘവർണ്ണൻ
കേരളത്തിൽ പശ്ചിമഘട്ട മലനിരകളിൽ മാത്രമാണ് കാണപ്പെടുന്നതെന്ന് നിരീക്ഷിക്കപ്പെട്ടിട്ടുണ്ട്.
അതീവ പാരിസ്ഥിതികപ്രാധാന്യമുള്ള വിരളമായ ആവാസവ്യവസ്ഥയായ മിരിസ്റ്റിക്ക ചതുപ്പുകൾ കേരളത്തിൽ ആദ്യം  കണ്ടെത്തിയത് കൊല്ലം ജില്ലയിലെ ചെന്തുരുണി - കുളത്തൂപ്പുഴ വനമേഖലയിലാണ്.
1960 കളിലാണ്ഇത് ആദ്യം  റിപ്പോർട്ട് ചെയ്യപ്പെട്ടത്.
പുണെയിലെ എ.ആർ .
ഐ യിലെ വിദഗ്ദ്ധർ ഇതിനെക്കുറിച്ച് വിശദമായ പഠനം  നടത്തുകയും  ഏകദേശം  53 പ്രദേശങ്ങളിൽ ഈ ആവാസവ്യവസ്ഥയുണ്ടെന്നു മനസ്സിലാക്കാനും കഴിഞ്ഞിട്ടുണ്ട് അരിപ്പ വനപ്രദേശത്തെ ജാതി ചതുപ്പ്
ഇടുക്കി ജില്ലയിലെ നേര്യമംഗലത്തും തിരുവനന്തപുരം ജില്ലയിലെ അരിപ്പ വന പ്രദേശത്തും കോട്ടയം ജില്ലയിലെ തട്ടേക്കാട് പക്ഷിസങ്കേതത്തിനു സമീപമുള്ള ഉരുളൻതണ്ണിയിലും കാസർകോട് ജില്ലയിലെ കമ്മാടംകാവിലും കണ്ണൂർ ജില്ലയിലെ മട്ടന്നൂർ നഗരസഭയിലെ പൂങ്ങോട്ടുംകാവിലും ആറളം വന്യജീവി സംരക്ഷണകേന്ദ്രത്തിലും ഇത്തരം ചതുപ്പുകൾ കണ്ടെത്തിയിട്ടുണ്ട്.
കാണപ്പെടുന്ന ചില സസ്യങ്ങൾ കൊത്തപ്പയിൻ - ( മിറിസ്റ്റിക്ക മാഗ്നിഫിക്ക ) ഉണ്ടപ്പയിൻ - ( മിറിസ്റ്റിക്ക കനിറിക്ക ) കാട്ടുജാതി - ( മിറിസ്റ്റിക്ക മലബാറിക്ക ) അവലംബം മനോരമ പഠിപ്പുര, 2011 ഡിസംബർ 28
മിറെയ്ൽ കസ്സാർ ഇംഗ്ലീഷ് വിലാസം https://ml.wikipedia.org/wiki/Mireille_Kassar
ലബനനിൽ ജനിച്ച ഒരു കലാകാരിയാണ്, മിറെയ്ൽ കസ്സാർ (ജനനം: 1963) പാരിസ് , ബെയ്റൂത്തിൽ താമസിച്ചു പ്രവർത്തിക്കുന്നു.
ലബനനിലെ സഹ്ലെയിൽ ജനിച്ചു; അവരുടെ കുടുംബ വേരുകൾ മൊസൂലിലും (ഇന്നത്തെ ഇറാഖ്) മാർദിനിലും(ഇന്നത്തെ തുർക്കി) ആണ്.
കസ്സാർ ഇകോൾ ദേശീയ സുറിയാനിർ ഡെ ബെവോക്സ്-ആർട്സ് ആൻഡ് ദോർ സോർബോൺ ൽ പഠിച്ചു.
സോർബോണിലെ സ്കൂൾ ഓഫ് പ്ലാസ്റ്റിക് ആർട്ട്സിൽ  അംഗമായിരുന്നു.
1975 മുതൽ 1990 വരെ നീണ്ടു നിന്ന ലെബനോൺ യുദ്ധകാലത്ത് മിറേൽ കാസർ ഫ്രാൻസിലേക്ക് കുടിയേറി.
ഫിലിം, ശബ്ദം, പെയിന്റിങ്, ഡ്രോയിംഗ്, ഇൻസ്റ്റാളേഷൻ ആർട്ട് എന്നിവയാണ് കാസറിന്റെ പ്രവർത്തന മേഖലകൾ.
കോപ്പൻഹേഗനിലും ടൊറോണ്ടൊയിലും ഹവാന ബിനാലെയിലും ,   അവൾ സൃഷ്ടികൾ പ്രദർശിപ്പിച്ചു.
ബ്രിട്ടീഷ് മ്യൂസിയത്തിലും സെന്റർ ജോർജസ് പോംപിഡോയിലും ബൊളോണയിലെ മോണ്ടനാരി ശേഖരത്തിലും ലണ്ടണിലെ ചാൻ ശേഖരണത്തിലും സ്വകാര്യ ശേഖരങ്ങളിലും അവളുടെ കലാസൃഷ്ടികളുണ്ട്.
ബെർലിൻ ഇന്റർനാഷണൽ ഫിലിം ഫെസ്റ്റിവലിൽ പ്രദർശിപ്പിച്ച, അവർ സംവിധാനം ചെയ്ത ഷോർട്ട് ഫിലിം, ദ ചിൽഡ്രൻസ് ഓഫ് ഉസൈ,  ആന്റിനാർസിസിസ് ആണ് കൊച്ചി മുസിരിസ് ബിനലെയിൽ പ്രദർശിപ്പിച്ചിരുന്നത്.
ഉസായിയെന്ന ബെയ്റൂട്ടിന്റെ പ്രാന്ത പ്രദേശത്തുള്ള സ്ഥലത്തെ ഒരു പറ്റം കുട്ടികളെയാണ് ഈ വീഡിയോയിൽ ചിത്രീകരിച്ചിരിക്കുന്നത്.
അത് സെന്റർ ജോർജസ് പോംപിഡോ ഏറ്റെടുത്തു.
അവരുടെ കലാ ശൈലി ഗവേഷണത്തെ അടിസ്ഥാനപ്പെടുത്തിയുള്ളതും കാവ്യാത്മക മാനദണ്ഡത്തിൽ ഉയർത്തപ്പെട്ടതുമാണ്.
അവരുടെ സൃഷ്ടികളുടെയെല്ലാം കേന്ദ്ര ബിന്ദു സ്വാതന്ത്ര്യമാണ്.
പാരീസിലെ ഇക്കോൾ സ്പെഷൽ ഡി  ആർക്കിടെക്ചർ, ഫ്രാൻസിൽ അധ്യാപികയാണ്.
അവലംബം 1 2 3 4 1 2 1 2 ↑ അന്യതയിൽ നിന്നും അന്യോന്യതയിലേക്ക്, ബിനലെ കൈപ്പുസ്തകം, 2018 ↑ ↑ ↑ പാരീസിലെ ഇക്കോൾ സ്പെഷൽ ഡി' വാസ്തുവിദ്യ, ഫ്രാൻസ് പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് മിറെയ്ൽ കസ്സാർ
മൈക്രോകോസ്മസ് സബത്തീറി ഇംഗ്ലീഷ് വിലാസം https://ml.wikipedia.org/wiki/Microcosmus_sabatieri
ഗ്രൂവ്ഡ് സീ സ്ക്വർട്ട്, സീ ഫ്ലിഗ്, വയലറ്റ് എന്നീ നാമങ്ങളിലറിയപ്പെടുന്ന മൈക്രോകോസ്മസ് സബത്തീറി (Microcosmus sabatieri) ഒരു ടൂണിക്കേറ്റ്സ് (sea squirts) സ്പീഷീസ് ആണ്.
കാഴ്ചയിൽ ഒരു പാറക്കൂട്ടത്തിന്റെ രൂപസാദൃശ്യമുള്ള ഈ സ്പീഷീസ് മെഡിറ്ററേനിയൻ കടലിൽ പ്രധാനമായും കാണപ്പെടുന്നു.
യൂറോപ്യൻ ഭാഗങ്ങളിൽ ഭക്ഷണം ആയും ഇവ ഉപയോഗിക്കുന്നു.
ചിത്രശാല Microcosmus sabatieri at Banyuls-sur-Mer Microcosmus sabatieri at Banyuls-sur-Mer Inhalant siphon of Microcosmos sabatieri .
The yellow feature at the left is a clutch of mollusk eggs.
അവലംബങ്ങൾ ബാഹ്യ ലിങ്കുകൾ Microcosmus sabatieri എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Microcosmus sabatieri Picture
മൈക്രോക്രെഡിറ്റ്
മൈക്രോക്രെഡിറ്റ് അല്ലെങ്കിൽ മൈക്രോഫിനാൻസ് എന്നത് സാധാരണ ജനങ്ങൾക്കും ദരിദ്രർക്കും ചെറുവായ്പകൾ നൽകുന്ന ഒരു സംവിധാനമാണ്.
ജാമ്യവസ്തുവോ, ഈടോ, സ്ഥിരവരുമാനമോ, മെച്ചപ്പെട്ട തിരിച്ചടവു ചരിത്രമോ ഇല്ലാത്ത ദരിദ്രർക്ക് ഇന്ന് നിലവിലുള്ള ബാങ്കുകളിൽ നിന്നോ മറ്റ് ധനകാര്യസ്ഥാപനങ്ങളിൽ നിന്നോ വായ്പ ലഭിക്കാത്ത സാഹചര്യത്തിൽ അവർക്ക് ചെറുവായ്പകൾ നൽകി സ്വയം പര്യാപ്‌തരാക്കുക എന്നതാണ് മൈക്രോക്രെഡിറ്റ് കൊണ്ട് ഉദ്ദേശിക്കുന്നത്.
സാധാരണയായി മൈക്രോക്രെഡിറ്റ് സ്ഥാപനങ്ങൾ നടത്തുന്നത് ലാഭേശ്ചയില്ലാതെ പ്രവർത്തിക്കുന്ന സംഘടനകൾ, സ്വയംസഹായ സംഘങ്ങൾ, അയൽക്കൂട്ടങ്ങൾ , സന്നദ്ധസംഘടനകളുമായി ബന്ധപ്പെട്ടുള്ള സംഘങ്ങൾ, സൊസൈറ്റികൾ , ബാങ്കിങ്ങേതര ധനകാര്യ സ്ഥാപനങ്ങൾ എന്നിവരാണ്.
നോബൽസമ്മാന ജേതാവായ പ്രൊഫ: മുഹമ്മദ് യൂനുസ് സ്ഥാപിച്ച ബംഗ്ലാദേശ് ഗ്രാമീൺ ബാങ്ക് മൈക്രോക്രെഡിറ്റ് രംഗത്ത് ലോകപ്രശസ്തമായ ഒരു മാതൃകയാണ്.
ദുർബല വിഭാഗങ്ങൾക്കിടയിൽ ഈടില്ലാത്ത ഹ്രസ്വകാല വായ്പ നൽകിക്കൊണ്ട് മൈക്രോഫിനാൻസ് വ്യവസായം വളർച്ചയുടെ പുതിയ വഴിത്തിരിവിലാണ്.
1970-കളിലാണ് മൈക്രോഫിനാൻസ് ഇന്ത്യയിൽ ആരംഭിക്കുന്നത്.
ഇന്ന് രാജ്യത്ത് ഏറ്റവും കൂടുതൽ മൈക്രോഫിനാൻസ് കമ്പനികൾ പ്രവർത്തിക്കുന്നത് ആന്ധ്രാപ്രദേശിലാണ്.
രാജ്യത്തിലെ മൊത്തം ജനസംഖ്യയുടെ 45%-ത്തോളം പേരും ഇന്നും ബാങ്കിങ് സേവനങ്ങൾ ലഭിക്കാത്തവരാണ്.
മുഖ്യധാരയിൽ നിന്നും വേറിട്ടുനിൽക്കുന്ന ഇക്കൂട്ടരെ തേടിപ്പിടിച്ച് മൈക്രോഫിനാൻസ് കമ്പനികളിലൂടെ ധനകാര്യ സേവനങ്ങൾ നൽകിവരുന്നു.
ഗ്രാമ വികസനത്തിൽ മൈക്രോ ഫിനാൻസിന്റെ പങ്കു മുൻ‌നിർത്തി പുതിയ ബാങ്കിങ്ങ് ലൈസൻസുകൾ അനുവദിക്കുമ്പോൾ മൈക്രോ ഫിനാൻസ് സ്ഥാപനങ്ങൾക്ക് ഭാരതീയ റിസർവ്വ് ബാങ്ക് മുൻ‌ഗണന നൽകുന്നുണ്ട്.
നൊബേൽ സമ്മാനജേതാവായ പ്രൊഫ. മുഹമ്മദ് യൂനസാണ് മൈക്രോഫിനാൻസിന്റെ പിതാവ്.
മൈക്രോഫിനാൻസ് എന്ന ആശയം ഇന്ത്യയിൽ ഏറെ പ്രചാരത്തിലെത്തിക്കുവാൻ അദ്ദേഹം നൽകിയ പ്രയത്‌നം ഏറെ ശ്ലാഘനീയമാണ്.
ദാരിദ്രനിർമ്മാർജ്ജനം ലക്ഷ്യമിട്ട് ഗ്രാമീണ മേഖലയിൽ കൂടുതൽ തൊഴിലവസരങ്ങൾ സൃഷ്ടിക്കുവാൻ യൂനസിന്റെ ഗ്രാമീൺ ബാങ്കിന് കഴിഞ്ഞു.
ഈ വിപ്ലവകരമായ ആശയം ഇന്ത്യൻ ഗ്രാമീണ പശ്ചാത്തലത്തിൽ ജീവിക്കുന്ന ജീവിതങ്ങൾക്കിടയിലേക്ക് വെളിച്ചം വീശുകയും മൈക്രോഫിനാൻസ് സംരംഭങ്ങൾ ഭാരതത്തിലുടനീളം വളർച്ച പ്രാപിക്കുന്നതിനും കാരണമായി.
മൈക്രോഫിനാൻസ് കമ്പനികൾ നൽകിവരുന്ന ചെറുകിടവായ്പകൾ വലിയ മാറ്റങ്ങൾക്ക് വഴിയൊരുക്കുന്നു.
ഇത്തരം സ്ഥാപനങ്ങളുടെ സാമ്പത്തിക സേവനങ്ങളും സാമൂഹിക പുരോഗതിയെ ലക്ഷ്യമിട്ടുകൊണ്ടുള്ള ഇതരപ്രവർത്തനങ്ങളും വ്യക്തികളിലും കുടുംബങ്ങളിലും തന്മൂലം സമൂഹത്തിനും സാരമായ പരിവർത്തനത്തിനും കാരണമാകുന്നു.
വ്യക്തികൾക്ക് കൂടുതൽ അവസരങ്ങൾ സൃഷ്ടിക്കുന്നതിനും വിദ്യാഭ്യാസ പുരോഗതി കൈവരിക്കുന്നതിനും ദുർബല വിഭാഗങ്ങളുടെ ശാക്തീകരണത്തിനും ജീവിതനിലവാരം ഉയർത്തുന്നതിനുമുള്ള പ്രേരകശക്തിയായി മൈക്രോഫിനാൻസ് സ്ഥാപനങ്ങളുടെ സേവനങ്ങൾ വിലയിരുത്തപ്പെടുന്നു.
മൈക്രോഫിനാൻസ് ഇന്ത്യയിൽ
ഇന്ത്യയിൽ 3000-ൽ അധികം മൈക്രോഫിനാൻസ് സ്ഥാപനങ്ങൾ ഉണ്ടെന്ന് കണക്കാക്കുന്നു.
ഇതിൽ 74% കൈയടക്കിയിരിക്കുന്നത് ആദ്യ 10 സ്ഥാനങ്ങളിൽ വരുന്ന മൈക്രോഫിനാൻസ് സ്ഥാപനങ്ങളാണ്.
ഇന്ത്യയിലെ മുൻനിര മൈക്രോഫിനാൻസ് സ്ഥാപനങ്ങളിൽ ചിലത് എസ്.കെ.എസ് മൈക്രോഫിനാൻസ് (നിലവിൽ ഭാരത് ഫിനാൻഷ്യൽ ഇൻ‌ക്ലൂഷൻ ലിമിറ്റഡ്), സ്പന്ദന സപൂർത്തി ഫിനാൻഷ്യൽ ലിമിറ്റഡ്, ഷെയർ മൈക്രോഫിൻ, അസ്മിത മൈക്രോഫിൻ, ബന്ധൻ മൈക്രോഫിൻ, ഇസാഫ് മൈക്രോഫിനാൻസ് എന്നിവയാണ്.
2010-ൽ ആന്ധ്രാപ്രദേശിലുണ്ടായ കർഷക കൂട്ട ആത്മഹത്യയെത്തുടർന്ന് എസ്.കെ.എസ് ഉൾപ്പെടെയുള്ള മൈക്രോഫിനാൻസ് കമ്പനികൾ സർക്കാർ നിരീക്ഷണത്തിലാകുകയും പിന്നീട് റിസർവ്വ് ബാങ്കിന്റെ നിർദ്ദശാനുസരണം കടുത്ത നിയന്ത്രണങ്ങൾ മൈക്രോഫിനാൻസ് കമ്പനികളിൽ ഏർപ്പെടുത്തുകയുമുണ്ടായി.
മൈക്രോഫിനാൻസ് കമ്പനികൾ ഈടില്ലാതെ വായ്പകൾ നൽകുന്നുണ്ടെങ്കിൽ കൂടി ചുമത്തുന്ന പലിശ 26% മുതൽ 32% വരെയാണ്.
പലിശ നിരക്കിൻമേൽ ഇപ്പോൾ വ്യക്തമായ ധാരണയില്ലാത്തതും പ്രവർത്തന ചെലവ് കുറയ്ക്കാൻ മൈക്രോഫിനാൻസ് സ്ഥാപനങ്ങൾക്ക് കഴിയാത്തതും മറ്റും വിമർശനങ്ങൾക്ക് വഴിവെക്കുന്നുണ്ട്.
സംസ്ഥാന സർക്കാരുകളും ഇപ്പോൾ മൈക്രോഫിനാൻസ് സ്ഥാപനങ്ങൾക്ക് പ്രത്യേക നിയമം തന്നെ കൊണ്ടുവരുവാൻ ശ്രമിച്ചുകൊണ്ടിരിക്കുന്നു.
ലക്ഷ്യങ്ങളും പ്രവർത്തനവും രാജ്യത്തിന്റെ ബാങ്കിങ് സേവനം ലഭ്യമല്ലാത്ത മേഖലകളിലുള്ള ജനങ്ങൾക്ക് സാമ്പത്തിക സേവനം എത്തിക്കുന്നു.
സാമ്പത്തികവും സാമൂഹികവുമായി പിന്നോക്കം നിൽക്കുന്ന ദുർബല ജനവിഭാഗങ്ങൾക്ക് സാമ്പത്തിക സേവനം ലഭ്യമാക്കുന്നു.
ചെറുകിട വായ്പകളിലൂടെ നിർധനരും സാമ്പത്തിക ഭദ്രതയില്ലാത്ത സ്ത്രീകൾക്ക് ജീവിതമാർഗ്ഗം ഉണ്ടാക്കിക്കൊടുക്കുന്നു.
സാമ്പത്തിക സ്വാതന്ത്ര്യം ഉണ്ടാകുവാൻ.
സമ്പാദ്യശീലം വളർത്തിയെടുക്കുവാൻ.
ദീർഘകാല സാമ്പത്തിക സ്വാതന്ത്ര്യം ഉറപ്പുനൽകുവാൻ.
കുടുംബത്തിന്റെ ധനകാര്യ രംഗങ്ങളിൽ സ്ത്രീപങ്കാളിത്തം ഉറപ്പുനൽകുവാൻ.
ചെറുകിട വ്യവസായ സംഘാടകരുടെ കഴിവുകൾ വർദ്ധിപ്പിക്കുന്നതിനും പുതിയ തൊഴിലവസരങ്ങൾ സൃഷ്‌ടിക്കുന്നതിനും വിശ്വാസം ആർജിക്കുന്നതിനും.
ചെറുകിട വ്യവസായ സംഘാടകരെ വ്യവസായ സ്ഥാപനങ്ങൾ തുടങ്ങുന്നതിനും പ്രവർത്തനമദ്ധേയുള്ള തടസ്സങ്ങൾ തരണംചെയ്യാൻ സഹായിക്കുന്നതിലും ഊന്നൽ നൽകുന്നു.
മൊത്തത്തിലുള്ള സാമൂഹ്യ സാമ്പത്തിക അഭിവൃദ്ധി പ്രയോജനങ്ങൾ സാമ്പത്തിക സാക്ഷരതയിലൂടെയും നേതൃത്വപരിശീലനത്തിലൂടെയും സ്ത്രീ ശാക്തീകരണം കൈവരിക്കാൻ.
താഴ്ന്ന വരുമാനക്കാരുടെ ദാരിദ്രനിർമ്മാർജ്ജനം.
സ്ത്രീ ശാക്തീകരണം കൈവരിക്കുവാൻ.
ആത്മവിശ്വാസവും ആത്മാഭിമാനവും വളർത്തിയെടുക്കുവാൻ.
സ്വയംതൊഴിൽ സംരംഭങ്ങളിലൂടെ സ്ത്രീ ശാക്തീകരണം ഉറപ്പുനൽകുന്നു.
വരുമാനവർദ്ധിത പ്രക്രിയകളിലൂടെ സാമ്പത്തിക അസമത്വം ഇല്ലായ്മ	ചെയ്യുന്നു.
നിർധനകുടുംബങ്ങൾക്ക് ചെറുകിട വായ്പകളും സമ്പാദ്യവും ഇൻഷുറൻസ്	പരിരക്ഷയും പ്രദാനം ചെയ്യുന്നു.
ധന വിനിയോഗം സമ്പാദ്യം സ്വരൂപിക്കൽ തുടങ്ങിയ വിവിധ സാമ്പത്തിക മേഖലകളിൽ അറിവ് നൽകുന്നു.
മൈക്രോഫിനാൻസിന്റെ പ്രവർത്തനങ്ങൾ
പങ്കുവെയ്ക്കൽ, സഹവർത്തിത്വം , എന്നീ മൂല്യങ്ങളുടെ അടിസ്ഥാനത്തിലാണ് മൈക്രോഫിനാൻസ് നിലകൊള്ളുന്നത്.
മൈക്രോഫിനാൻസിന്റെ പ്രവർത്തനങ്ങൾ രണ്ടായി തരം തിരിക്കാം.
എസ്.എച്ച്.ജി മാതൃക (Self Help Group Model)
സ്വയം സഹായ സംഘത്തിലെ അംഗങ്ങൾ ആഴ്ച തോറും നിശ്ചിത തുക സമ്പാദ്യമായി ശേഖരിക്കുകയും അത് സംഘാംഗങ്ങൾക്കിടയിൽ സ്വയം തൊഴിൽ സംരംഭങ്ങൾ തുടങ്ങുന്നതിനോ ഉപഭോഗ ആവശ്യങ്ങൾ നിറവേറ്റുന്നതിനോ വായ്പയായി വിതരണം ചെയ്യുന്നു.
ഓരോ എസ്.എച്ച്.ജി-ക്കും ബാങ്ക് അക്കൗണ്ട് ഉണ്ടായിരിക്കും.
എല്ലാ പണമിടപാടുകളും പ്രസ്തുത അക്കൗണ്ടിലൂടെ നടത്തുകയും ചെയ്യുന്നു.
സംഘാംഗങ്ങൾക്കാവശ്യമായ വലിയ തുകകൾ ബാങ്കിൽ നിന്നും സംഘം വായ്പയായി എടുക്കുന്നു.
സംഘം ബാങ്കിൽ നിന്നും എടുത്ത് സംഘാംഗങ്ങൾക്ക് നൽകുന്ന വായ്പയ്ക്ക് നിശ്ചിത ശതമാനം അധിക പലിശ ഈടാക്കുകയും അത് സംഘത്തിന്റെ വരുമാനമായി കണക്കാക്കുകയും ചെയ്യുന്നു.
വായ്പാ തിരിച്ചടവ് സംഘാംഗങ്ങൾ സംഘത്തിലടക്കുകയും സംഘം അത് ബാങ്കിൽ തിരിച്ചടക്കുകയും ചെയ്യുന്നു.
ജെ.എൽ.ജി മാതൃക (Joint Liability Group Model)
20 മുതൽ 25 പേരടങ്ങുന്ന സംഘത്തിൽ 5 പേരടങ്ങുന്ന ചെറു ഗ്രൂപ്പുകളായി വിഭാഗിച്ച് പ്രവർത്തനങ്ങൾ നടക്കുന്നു.
ഒരു വ്യക്തിക്ക് നൽകുന്ന വായ്പ ആ ഗ്രൂപ്പിലെ മറ്റ് നാല് വ്യക്തികളുടെ കൂട്ടായ ഉത്തരവാദിത്തത്തിൽ നൽകുന്നു.
ഈ മാതൃകയിൽ ബാങ്കുകൾ മൈക്രോഫിനാൻസ് സ്ഥാപനങ്ങൾക്കും സ്ഥാപനങ്ങൾ സംഘാംഗങ്ങൾക്കും വായ്പ നൽകുന്നു.
സംഘാംഗങ്ങൾ എടുത്ത വായ്പകൾ ആഴ്ച തോറുമുള്ള സംഘം കൂടിവരവിൽ സ്ഥാപന പ്രതിനിധികളെ ഏൽപ്പിക്കുകയും സ്ഥാപനം അത് ബാങ്കിൽ തിരിച്ചടയ്ക്കുകയും ചെയ്യുന്നു.
ജനസംഖ്യയുടെ വലിയ വിഭാഗം ഇപ്പോഴും ദാരിദ്ര രേഖയ്ക്കു താഴെയുള്ള രാജ്യം എന്ന നിലയിൽ ഭാരതത്തിൽ മൈക്രോഫിനാൻസിന്റെ പ്രസക്തി വർദ്ധിച്ചു വരിക തന്നെയാണ്.
ഈയിടെ ഭാരതീയ റിസർവ്വ് ബാങ്ക് ചെറു കിട ബാങ്കിങ്ങ് ലൈസൻസുകൾ അനുവദിച്ചപ്പോൾ മൈക്രോ ഫിനാൻസ് സ്ഥാപനങ്ങൾക്ക് പ്രാമുഖ്യം നൽകുകയുണ്ടായി.
അവലംബം http://papers.ssrn.com/sol3/papers.cfm?abstract_id=975088 SSRN.com http://search.nobelprize.org/search/nobel/?q=yunus i=en x=0 y=0%5Bപ്രവർത്തിക്കാത്ത+കണ്ണി%5D Nobleprize.org www.grameen-info.org http://workersforum.blogspot.com/2007/09/blog-post_13.html http://www.thehindu.com/todays-paper/tp-national/tp-tamilnadu/regulations-needed-for-microfinance-in-india/article4180373.ece http://www.opportunity.org.au/What-We-Do/The-Need.aspx?gclid=CImeiY7r8rYCFcyF6wodwmkAcA
മൈക്രോഗ്രാഫിയ ഇംഗ്ലീഷ് വിലാസം https://ml.wikipedia.org/wiki/Micrographia
ശാസ്ത്രലോകത്ത് വളരെയേറെ ചരിത്രപ്രാധാധ്യമുള്ള ഒരു ഗ്രന്ഥമാണ് റോബർട്ട് ഹുക്ക് രചിച്ച മൈക്രോഗ്രാഫിയ Micrographia: or Some Phyſiological Deſcriptions of Minute Bodies Made by Magnifying Glasses.
With Observations and Inquiries Thereupon .
വിവിധ ലെൻസുകളിലൂടെ ഹുക്ക് നടത്തിയ നിരീക്ഷണങ്ങളാണ്  ഈ ഗ്രന്ഥത്തിന്റെ ഉള്ളടക്കം.
സൂക്ഷ്മദർശിനികളിലൂടെ കണ്ടെത്തിയ ഷഡ്പദങ്ങൾ , സസ്യങ്ങൾ തുടങ്ങിയവയുടെ ചിത്രീകരണങ്ങൾ ഈ പുസ്തകത്തിന്റെ സവിശേഷത വർദ്ധിപ്പിക്കുന്നു.
ഇത്തരത്തിലുള്ള ആദ്യത്തെ പുസ്തകമാണ് മൈക്രോഗ്രാഫിയ.
1665 ലാണ് റോയൽ സൊസൈറ്റി ഈ ഗ്രന്ഥം പ്രസിദ്ധീകരിച്ചത്.
കോശങ്ങളെക്കുറിച്ച് Cell എന്ന പദം ആദ്യമായി ഉപയോഗിച്ചത് ഈ ഗ്രന്ഥത്തിലാണ് , ചിത്രശാല Gallery Microscope manufactured by Christopher White of London for Robert Hooke.
Hooke is believed to have used this microscope for the observations that formed the basis of Micrographia .
(M-030 00276) Courtesy - Billings Microscope Collection, National Museum of Health and Medicine , AFIP).
Hooke's drawing of a louse Hooke 's drawing of a flea Hooke 's microscope.
Hooke was the first to apply the word " cell " to biological objects: Cork .
Hooke's drawing of a gnat .
മൈക്രോഇവല്യൂഷൻ ഇംഗ്ലീഷ് വിലാസം https://ml.wikipedia.org/wiki/Microevolution
ഉൽപരിവർത്തനം, വ്യതിയാനം, ജനിതകപുനഃസംയോജനം, പ്രകൃതിനിർദ്ധാരണം, ജീൻ ഡ്രിഫ്റ്റ് എന്നീ ഘടകങ്ങളുടെ പ്രവർ‌ത്തനഫലമായി ഒരു ജീവിഗണത്തിനോ, ജീവിഗണങ്ങൾക്കോ താരതമ്യേന ലഘുവായ മാറ്റങ്ങൾ ഉണ്ടാക്കുന്ന ജീവപരിണാമപ്രക്രിയയാണ് മൈക്രോഇവല്യൂഷൻ .
ഒരു തലമുറയിൽ നിന്നും അടുത്ത തലമുറയിലേയ്ക്ക് ജീനുകളുടടെ ആവൃത്തിയിൽ വരാവുന്ന മാറ്റമാണിത്.
ജീൻ ഉൽപരിവർത്തനങ്ങളാണ് മൈക്രോഇവല്യൂഷന്റെ മുഖ്യഅടിത്തറ.
മൈക്രോഇവല്യൂഷന്റെ കാരണങ്ങൾ
ജീവികളിൽ ലിംഗകോശങ്ങളുടെ ഉത്പാദനപ്രക്രിയയായ ഊനഭംഗത്തിൽ ക്രോമസോമുകളിലെ ഡി.എൻ.എ ഇരട്ടിക്കുന്നു.
ഇരട്ടിക്കുന്ന സമയത്തോ ജനിതകവസ്തുക്കൾ പരസ്പരം കൈമാറുന്ന ജനിതക പുനഃസംയോജനം എന്ന പ്രക്രിയയിലോ ജീനുകളുടെ ഘടനയിലോ യാദൃച്ഛികമായി എണ്ണത്തിലോ വ്യത്യാസം സംഭവിക്കുന്നു.
ഈ വ്യത്യാസം പുതിയ ജീൻ കോമ്പിനേഷനുള്ള സന്താനങ്ങളുടെ രൂപപ്പെടലിന് കാരണമാകുന്നു.
ഇത്തരം വ്യതിയാനങ്ങൾ ആ സന്താനങ്ങളുടെ സ്വഭാവസവിശേഷതകളിൽ മാറ്റങ്ങൾ രൂപപ്പെടുത്തുന്നു.
ജീവികളുടെ ജീനോടൈപ്പിൽ ഇതുവഴി വ്യത്യാസങ്ങൾ രൂപപ്പെടുന്നു.
ജീവിഗണത്തിലെ ജീനുകളുടെ ആകെത്തുകയായ ജീൻ പൂളിൽ ഉണ്ടാകുന്ന ഇത്തരം മാറ്റങ്ങൾ പ്രകൃതിനിർദ്ധാരണപ്രക്രിയയ്ക്ക് വിധേയമായാണ് സംഭവിക്കുന്നത്.
അതിനാൽ പുതുതായി മാറ്റങ്ങളോടെ രൂപപ്പെട്ട സന്താനത്തിന് ജനിതകസ്വഭാവത്തിലും (ജീനോടൈപ്പ്) സ്വഭാവസവിശേഷതകളിലും (ഫീനോടൈപ്പ്) മറ്റംഗങ്ങളിൽ നിന്ന് വ്യത്യാസമുണ്ടാകും.
ഇത്തരം വ്യത്യാസങ്ങൾ പരിസ്ഥിതിയിലെ മാറ്റങ്ങൾക്കനുസരിച്ച് ഒത്തുപോകാൻ സഹായിക്കുന്നവയാണെങ്കിൽ അവയ്ക്ക് പ്രത്യുൽപാദനത്തിലൂടെ കൂടുതൽ സന്താനങ്ങളെ സൃഷ്ടിക്കുന്നതിനും ജീവീവിഗണത്തിൽ കാര്യമായ എണ്ണം രൂപപ്പെടുത്തുന്നതിനും കഴിയും.
ഇവല്യൂഷണറി ബയോളജി, ഡോ. വീർ ബാലാ രാസ്തോഗി, കേദാർ നാഥ് റാം നാഥ്, മീററ്റ്, പേജ് 309-320, 13 എഡിഷൻ, 2015
മൈക്രോകേർണൽ ഇംഗ്ലീഷ് വിലാസം https://ml.wikipedia.org/wiki/Microkernel യഥാക്രമം മോണോലിത്തിക്ക്, മൈക്രോകെർണൽ അടിസ്ഥാനമാക്കിയുള്ള ഓപ്പറേറ്റിംഗ് സിസ്റ്റങ്ങളുടെ ഘടന
ഓപ്പറേറ്റിങ്ങ് സിസ്റ്റം പ്രത്യക്ഷവൽക്കരിക്കുവാനാവശ്യമായ നിംനതല അഡ്രസ്സ് സ്പേസ് മനേജ്മെന്റ്, ത്രെഡ് മനേജ്മെന്റ്, പ്രൊസസ്സുകൾ തമ്മിലുള്ള ആശയവിനിമയം എന്നീ സൗകര്യങ്ങൾ ഉൾക്കൊള്ളിക്കപ്പെട്ട കമ്പ്യൂട്ടർ കേണൽ ആണ്‌ മൈക്രോകേണൽ (പലപ്പോഴും μ-കേർണൽ എന്ന് ചുരുക്കി പറയുന്നു).
ഹാർഡ്‌വെയറിൽ നിർദ്ദേശങ്ങൾക്ക് വിവിധ മുൻഗണനകൾ നൽകാമെങ്കിൽ, മൈക്രോകേണൽ മാത്രമായിരിക്കും ആ കമ്പ്യൂട്ടറിൽ ഏറ്റവും മുൻഗണയോടെ (അതായത് സൂപ്പർവൈസർ അഥവാ കേണൽ മോഡിൽ) പ്രവർത്തിക്കുന്ന സോഫ്റ്റ്‌വേർ ഭാഗം.
ഓപ്പറേറ്റിങ്ങ് സിസ്റ്റം സർവീസുകളായ ഡിവൈസ് ഡ്രൈവറുകൾ, പ്രോട്ടോക്കോൾ സ്റ്റാക്കുകൾ, ഫയൽ സിസ്റ്റംങ്ങൾ, യൂസർ ഇന്റർഫേസ് കോഡുകൾ എന്നിവയെല്ലം യൂസർ സ്പേസിലായിരിക്കും പ്രവർത്തിക്കുക.
ഒരു ഓപ്പറേറ്റിംഗ് സിസ്റ്റം (OS) നടപ്പിലാക്കാൻ ആവശ്യമായ മെക്കാനിസങ്ങൾ നൽകാൻ കഴിയുന്ന ഏറ്റവും കുറഞ്ഞ സോഫ്‌റ്റ്‌വെയറാണിത്.
ഈ സംവിധാനങ്ങളിൽ ലോ-ലെവൽ അഡ്രസ് സ്‌പേസ് മാനേജ്‌മെന്റ്, ത്രെഡ് മാനേജ്‌മെന്റ്, ഇന്റർ-പ്രോസസ് കമ്മ്യൂണിക്കേഷൻ (IPC) എന്നിവ ഉൾപ്പെടുന്നു.
ഹാർഡ്‌വെയർ ഒന്നിലധികം റിംഗുകളോ സിപിയു മോഡുകളോ നൽകുന്നുണ്ടെങ്കിൽ, സൂപ്പർവൈസർ അല്ലെങ്കിൽ കേർണൽ മോഡ് എന്ന് പൊതുവെ പരാമർശിക്കപ്പെടുന്ന ഏറ്റവും പ്രിവിലേജ്ഡ് ലെവലിൽ എക്‌സിക്യൂട്ട് ചെയ്യുന്ന ഒരേയൊരു സോഫ്‌റ്റ്‌വെയർ മൈക്രോകേർണൽ ആയിരിക്കാം.
ഡിവൈസ് ഡ്രൈവറുകൾ, പ്രോട്ടോക്കോൾ സ്റ്റാക്കുകൾ, ഫയൽ സിസ്റ്റങ്ങൾ എന്നിവ പോലുള്ള പരമ്പരാഗത ഓപ്പറേറ്റിംഗ് സിസ്റ്റം ഫംഗ്ഷനുകൾ സാധാരണയായി മൈക്രോകെർണലിൽ നിന്ന് നീക്കം ചെയ്യുകയും പകരം യൂസർ സ്പേസിൽ പ്രവർത്തിക്കുകയും ചെയ്യുന്നു.
സോഴ്സ് കോഡ് വലുപ്പത്തിന്റെ കാര്യത്തിൽ, മൈക്രോകെർണലുകൾ പലപ്പോഴും മോണോലിത്തിക്ക് കേർണലുകളേക്കാൾ ചെറുതാണ്.
ഉദാഹരണത്തിന്, മിനിക്സ് 3 (MINIX 3) മൈക്രോകേർണലിന് ഏകദേശം 12,000 കോഡ് ലൈനുകൾ മാത്രമേ ഉള്ളൂ.
ഇതും കൂടി കാണുക മോണോലിത്തിക്ക് കെർണൽ
മൈക്രോകമ്പ്യൂട്ടർ ഇംഗ്ലീഷ് വിലാസം https://ml.wikipedia.org/wiki/Microcomputer കൊമോഡോർ 64 അതിന്റെ കാലഘട്ടത്തിലെ ഏറ്റവും ജനപ്രിയമായ മൈക്രോകമ്പ്യൂട്ടറുകളിൽ ഒന്നായിരുന്നു, മാത്രമല്ല എക്കാലത്തെയും ഹോം കമ്പ്യൂട്ടറിന്റെ ഏറ്റവും കൂടുതൽ വിറ്റഴിക്കപ്പെടുന്ന മോഡലാണിത്.
റാസ്ബെറി പൈ , ജനപ്രിതീയാർജ്ജിച്ച ആധുനിക ക്ലാസ് മൈക്രോകമ്പ്യൂട്ടർ
മൈക്രോകമ്പ്യൂട്ടർ അതിന്റെ ചെറിയ പ്രോസസ്സിംഗ് യൂണിറ്റായി ( സിപിയു ) ഒരു മൈക്രോപ്രൊസസ്സറുള്ള താരതമ്യേന വിലകുറഞ്ഞ കമ്പ്യൂട്ടറാണ്.
സിംഗിൾ പ്രിന്റഡ് സർക്യൂട്ട് ബോർഡിൽ (പിസിബി) ഘടിപ്പിച്ചിരിക്കുന്ന മൈക്രോപ്രൊസസ്സർ , മെമ്മറി, മിനിമം ഇൻപുട്ട് / ഔട്ട്പുട്ട് (ഐ / ഒ) സർക്യൂട്ട് എന്നിവ ഇതിൽ ഉൾപ്പെടുന്നു.
കൂടുതൽ ശക്തിയുള്ള മൈക്രോപ്രൊസസ്സറുകളുടെ വരവോടെ 1970 കളിലും 1980 കളിലും മൈക്രോകമ്പ്യൂട്ടറുകൾ ജനപ്രിയമായി.
ഈ കമ്പ്യൂട്ടറുകളുടെ മുൻഗാമികൾ, മെയിൻഫ്രെയിമുകൾ , മിനി കമ്പ്യൂട്ടറുകൾ എന്നിവ താരതമ്യേന വളരെ വലുതും ചെലവേറിയതുമായിരുന്നു (വാസ്തവത്തിൽ ഇന്നത്തെ മെയിൻഫ്രെയിമുകളായ ഐ.ബി.എം. സിസ്റ്റം ഇസഡ്(z) മെഷീനുകൾ ഒന്നോ അതിലധികമോ ഇഷ്‌ടാനുസൃത മൈക്രോപ്രൊസസ്സറുകളെ അവയുടെ സിപിയുകളായി ഉപയോഗിക്കുന്നു).
പല മൈക്രോകമ്പ്യൂട്ടറുകളും (ഇൻപുട്ടിനും ഔട്ട്‌പുട്ടിനുമായി കീബോർഡും സ്‌ക്രീനും സജ്ജമാക്കുമ്പോൾ) പേഴ്‌സണൽ കമ്പ്യൂട്ടറുകളാണ് (പൊതുവായ അർത്ഥത്തിൽ).
മൈക്രോ എന്ന ചുരുക്കെഴുത്ത് 1970 കളിലും 1980 കളിലും സാധാരണമായിരുന്നു, പക്ഷേ ഇപ്പോൾ അത് ഉപയോഗത്തിലില്ല.
മൈക്രോകമ്പ്യൂട്ടർ അവതരിപ്പിച്ചതിനുശേഷം മൈക്രോകമ്പ്യൂട്ടർ എന്ന പദം ജനപ്രിയമായി.
ഐസക് അസിമോവ് 1956 ൽ തന്നെ "ദി ഡൈയിംഗ് നൈറ്റ്" എന്ന ചെറുകഥയിൽ ഈ പദം ഉപയോഗിച്ചുവെങ്കിലും (ആ വർഷം ജൂലൈയിൽ ദി മാഗസിൻ ഓഫ് ഫാന്റസി ആൻഡ് സയൻസ് ഫിക്ഷനിൽ പ്രസിദ്ധീകരിച്ചു).
ഏറ്റവും പ്രധാനമായി, മൈക്രോകമ്പ്യൂട്ടറിന്റെ സിപിയു നിർമ്മിച്ച നിരവധി പ്രത്യേക ഘടകങ്ങളെ മൈക്രോകമ്പ്യൂട്ടർ മാറ്റി പകരം ഒരു സംയോജിത മൈക്രോപ്രൊസസ്സർ ചിപ്പ് നൽകി.
മൈക്രോ എൻ (1973) ന്റെ ഫ്രഞ്ച് ഡവലപ്പർമാർ മൈക്രോപ്രൊസസ്സർ ഉപയോഗിച്ച് രൂപകൽപ്പന ചെയ്ത സോളിഡ് സ്റ്റേറ്റ് മെഷീനെ നിയോഗിക്കുന്നതിനായി "മൈക്രോകമ്പ്യൂട്ടർ" എന്നതിന് തുല്യമായ "മൈക്രോ ഓർഡിനേറ്റർ" എന്ന പദം നൽകി പേറ്റന്റുകൾ ഫയൽ ചെയ്തു.